SZERB KÖZTÁRSASÁG

VAJDASÁG AUTONÓM TARTOMÁNY

TOPOLYA KÖZSÉG

KÖZSÉGI KÖZIGAZGATÁSI HIVATAL

Területtervezési, Városrendezési, Építési,

Környezetvédelmi, Kommunális-lakásügyi

és Gazdasági Osztály

Szám: 003043972 2025 08332 004 001 380 001

Kelt: 2025. 07. 09.

Topolya

Tito marsall u. 30.

Topolya Községi Közigazgatási Hivatala - Területtervezési, Városrendezési, Építési, Környezetvédelmi, Kommunális-lakásügyi és Gazdasági Osztálya A környezeti hatástanulmányról szóló törvény 14. és 39. szakasza (SZK Hivatalos Közlönye, 94/24. szám) alapján, illetékes szerv minőségében kiadja az alábbi:

**É R T E S Í T É S T**

Értesítjük az érdekelt szerveket, szervezeteket és a nyilvánosságot, hogy a belgrádi, Ifjúsági brigádok utca 90. szám alatti székhelyű CETIN projektgazda 2025. július 8-án kérelmet nyújtott be a környezeti hatásvizsgálat szükségességéről szóló döntés meghozatalára. A kérelmet a következő számon iktatták: 003043972 2025 08332 004 001 380 001. A kérelem a következő projektre vonatkozik: **mobiltelefon-bázisállomás** létesítése Zobnaticán, a meglévő Jadran szállodán, amely a Szabadkai út sz. n. címen található, Topolya községben.

Az érdekelt szervek, szervezetek és a nyilvánosság betekinthetnek a kérelem tartalmába, azaz a projektgazda kérelmében szereplő adatokba és dokumentációba, s **véleményt nyújthatnak be a benyújtott kérelemről** a közzététel napjától számított **15 napon** belül, vagyis 2025. július 24-ig.

A betekintésre a Területtervezési, Városrendezési, Építési, Környezetvédelmi, Kommunális-lakásügyi és Gazdasági Osztály irodájában van lehetőség, Topolyán a Tito marsall utca 30. szám alatt (a környezetvédelmi tanácsos irodájában), minden munkanapokon 8 és 14 óra között. A véleményeket az illetékes szerv címére lehet megküldeni, illetve személyesen be lehet nyújtani Topolya Községi Közigazgatási Hivatala iktatójában.

Az eljárás során a szerv dönthet úgy, hogy a tárgyalt projektre vonatkozóan környezeti **hatástanulmány készítése szükséges**, és meghatározhatja annak terjedelmét és tartalmát, vagy úgy is dönthet, hogy a projekt **nem igényel környezeti hatástanulmányt**, és meghatározhatja a negatív hatások megelőzésére, csökkentésére vagy megszüntetésére vonatkozó intézkedéseket, illetve más minimális környezetvédelmi feltételeket.

Suzana Nešić Pataki, okl. jogász, s.k.

OSZTÁLYVEZETŐ

Feldolgozta:

Milica Farkaš